Here is a page extracted from Wikipedia that may contain CSS, HTML, and a lot of unformatted text.

Title: Marguin foliar
Content: Iste articlo tracta sobre a marguin d'as fuellas. Pa atros emplegos de marguin, se veiga Marguin (desambigación)..

En Botanica, a marguin d'una fuella u marguin foliar ye cada una d'as laderas u limites laterals d'o limbo foliar, que puede tener formas diferents.

A forma que presenta la marguin ye un caracter obchecto d'estudeo que s'emplega pa clasificar taxonomicament as especies de plantas, mesmo que pasa con a morfolochía d'o limbo, a nervadura, etc.

Formas de marguins foliars 
As formas clasicas en a morfolochía d'as marguins son termins botanicos recurrents, que s'emplega necesariament en a descripción d'as especies vechetals.

Muitas vegadas a terminolochía asociada a la marguin foliar se trescruza con a terminolochía asociada a o limbo foliar, en tanto que son partes no deseparables d'una mesma superficie: a fuella. Ixo quiere dicir que beluns d'os termins siguients pueden trobar-se a sociaus a o limbo foliar u a la marguin, indistinctament.

Entera: a forma una linia contina, sin relieus ni alteracions vistables.
Crenada: Con lobulos chicos, mas mendos y numerosos que en a lobulada.
Lobulada: Con lobulos grans y vallons profundos, pocos por cada marguin.
Dentada: Con dients triangulars en os que os ápex apuntan perpendiculars a lo niervo central. 
Denticulada: Con dients mas chicos y numerosos que en a forma dentada.
Aserrada: Con dients en os quals l'ápiz apunta entazaga (cara t'o peciolo) u enta debant (cara ta l'ápex), como en os dients d'una sierra.
Ondulada: Con lobulos continos, suaus, que fan recordar una onda.
Sinuada: Con lobulos chicos y numerosos, pero que forman una linia sinusoidal como en a marguin ondulada.
Ciliada: Con excrescencias laterals diminutas, que le confieren l'aspecto de pelos.
Espinosa: Con lobulos que rematan en una excrescencia, de regular coriacia, que le da un tacto punchudo.

Se veiga tamién 

Morfolochía d'a fuella.
Limbo foliar.
Nervadura.
Peciolo.
Ápex foliar.

Morfolochía d'a fuella
Terminolochía botanica